মৃত্যুর গুজব উড়িয়ে হাসপাতাল থেকে বাড়ি ফিরছেন ধর্মেন্দ্র

ওয়েব ডেস্ক: দেওল পরিবারের মুখে হাসি, সুস্থ আছেন বলিউডের ‘হি-ম্যান’। হাসপাতাল থেকে ছাড়া পেলেন ধর্মেন্দ্র (Dharmendra Discharged Hospital)। বুধবার সকালে বাড়ি নিয়ে যাওয়া হল তাঁকে। এবার বাড়িতেই চিকিৎসা চলবে তাঁর।

শ্বাসকষ্টের সমস্যার জন্য মুম্বইয়ের ব্রিচ ক্যান্ডি হাসপাতালে গত ৩১ অক্টোবর ভর্তি করা হয়েছিল ধর্মেন্দ্রকে। ৮৯ বছরের বলিউডের ‘হি-ম্যানের’ শারীরিক অবস্থা নিয়ে গত কয়েকদিনে উদ্বেগ বেড়েছিল। সোমবার রাতেই ছড়েছিল ধর্মেন্দ্রর মৃত্যুর খবর। তবে বর্ষীয়ান অভিনেতার পরিবার বা হাসপাতাল থেকে আনুষ্ঠানিক ঘোষণা না হওয়ায় ধোঁয়াশা ছিলই। অভিনেতার মৃত্যুর খবরে রাজনাথ সিং, যোগী আদিত্যনাথ থেকে বলিউড-টলিউডের তারকারা শোকপ্রকাশ করেছিলেন। এরপর কখনও হেমা মালিনী, কখনও সানি দেওল, তো কখনও ইশা স্যোশাল মিডিয়ায় বার্তা দিয়েছেন, ধর্মেন্দ্র জীবিত। তিনি ধীরে ধীরে চিকিৎসায় সাড়া দিচ্ছেন। পাশাপাশি, নিরাপত্তা বাড়ানো হয়েছে হাসপাতালের। মোতায়েন করা হয়েছে বাড়তি পুলিশ প্রহরা। অবশেষে স্বস্তির খবর হাসপাতাল থেকে ছাড়া পেলেন ধর্মেন্দ্র।

আরও পড়ুন: ধর্মেন্দ্রর আগে এই ৬ জনকেও জীবিত অবস্থায় ‘মৃত’ ঘোষণা করা হয়েছিল

প্রায় ১০ দিন চিকিৎসার পর বুধবার সকালে হাসপাতাল থেকে ছাড়া হয় তাঁকে। শারীরিক অবস্থা স্থিতিশীল হলেও বর্তমানে তাঁকে বাড়িতেই চিকিৎসকদের পর্যবেক্ষণে থাকতে হবে। বুধবার সাতসকালে হাসপাতাল থেকে একটি অ্যাম্বুল্যান্স ধর্মেন্দ্রর বাড়ির উদ্দেশে রওনা দেয়। বুধবার সকালে বাড়ি নিয়ে যাওয়া হল তাঁকে। এবার বাড়িতেই চিকিৎসা চলবে তাঁর। একথা জানিয়েছেন হাসপাতালের চিকিৎসক। অভিনেতার পরিবারের পক্ষ থেকেও বিবৃতি জারি করা হয়েছে। সেখানে বলা হয়েছে, ‘ধর্মেন্দ্রজি হাসপাতাল থেকে বাড়ি ফিরেছেন। এখন বাড়িতেই তাঁর চিকিৎসা চলবে। আমরা অনুরোধ করছি, তাঁর এবং পরিবারের গোপনীয়তা যেন সবাই সম্মান করেন।

অন্য খবর দেখুন